Fayşal II - Vikipeedia, vaba entsüklopeedia

# Fayşal II

###

Faisal II postmargil

Faisal II (2. mai 1935 Bagdad – 14. juuli 1958) oli viimane Iraagi kuningas alates 1939.

Faisal oli nagu Jordaania kuningas Husseingi Hidžazi kuninga Hussein ibn Ali lapselapselaps. Faisal päris trooni oma isalt, autoõnnetuses hukkunud kuningalt Ghazilt. Kuna ta oli siis vaid 3-aastane, valitses enamiku tema eluajast, 14 aastat riiki regendina tema onu emiir Abdul Illah. 10-aastaselt läks ta koos Husseiniga Inglismaale Harrow erakooli õppima. Ta oli Husseini sõber ja väidetavalt leppisid nad juba siis kokku oma riikide ühendamises.

Faisal krooniti pärast 18-aastaseks saamist Iraagi kolmandaks kuningaks. Ehkki ta pärast Suessi kriisi 1956 deklareeris liitlust Egiptusega, ägenes kahe araabia riigi rivaalitsemine. 1. veebruaril 1958 sõlmisid Egiptus ja Süüria Ühendatud Araabia Vabariigi. Vastukaaluks sellele sõlmisid Faisal ja Hussein 14. veebruaril 1958 Iraagi ja Jordaania föderatsiooni. Föderatsiooni riigipeaks sai Faisal, sest ta oli Husseinist vanem.

5 kuud hiljem Faisal kukutati. Hussein palus Faisalilt sõjalist abi. Sõjaväemanöövrite käigus hõivas Abdul Karim Qasim Bagdadi ja kuulutas 14. juulil välja vabariigi. Kuningapere andis alla, ent Faisal ja ta onu mõrvati kuningalossist väljumise ajal.

Eelnev: Ghazi | Iraagi kuningas 1939–1958 | Järgnev: -

Välja otsitud andmebaasist "http://et.wikipedia.org../../../f/a/y/Fay%C5%9Fal_II_85a2.html"

Kategooriad: Iraagi inimesed | Sündinud 1935 | Surnud 1958

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Afrikaans
- العربية
- Deutsch
- English
- Español
- Français
- Italiano
- עברית
- Nederlands
- 日本語
- Português
- Suomi
- Svenska